พระราชบัญญัติส่งเสริมสินค้าขาออก พ.ศ. 2503
ประกาศวันที่ 1960-04-13

content: พระราชบัญญัติ ส่งเสริมสินค้าขาออก พ.ศ. ๒๕๐๓
content: ภูมิพลอดุลยเดช ป.ร. ให้ไว้ ณ วันที่ ๑๒ เมษายน พ.ศ. ๒๕๐๓ เป็นปีที่ ๑๕ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการส่งเสริมสินค้าขาออก จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติส่งเสริมสินค้าขาออก พ.ศ.๒๕๐๓”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “คณะกรรมการ” หมายความว่า คณะกรรมการส่งเสริมสินค้าขาออก “ประธานกรรมการ” หมายความว่า ประธานคณะกรรมการส่งเสริมสินค้าขาออก “กรรมการ” หมายความว่า กรรมการส่งเสริมสินค้าขาออก และหมายความรวมถึงประธานกรรมการด้วย “สำนักงาน” หมายความว่า สำนักงานส่งเสริมสินค้าขาออก
sectionNo: 4
content: มาตรา ๔ ให้มีคณะกรรมการส่งเสริมสินค้าขาออกเรียกโดยย่อว่า “ก.ส.อ.” ประกอบด้วยประธานกรรมการและกรรมการอื่นอีกไม่เกินเก้าคนซึ่งนายกรัฐมนตรีแต่งตั้ง กับเลขาธิการสำนักงานเป็นกรรมการและเลขานุการ ให้อธิบดีกรมศุลกากรอธิบดีกรมเศรษฐกิจ อธิบดีกรมกสิกรรม อธิบดีกรมการข้าว อธิบดีกรมปศุสัตว์อธิบดีกรมป่าไม้
sectionNo: 4
content: อธิบดีกรมทรัพยากรธรณี อธิบดีกรมการค้าต่างประเทศอธิบดีกรมการค้าภายใน อธิบดีกรมส่งเสริมอุตสาหกรรม และบุคคลอื่นซึ่งนายกรัฐมนตรีแต่งตั้งอีกไม่เกินเจ็ดคนเป็นที่ปรึกษาของคณะกรรมการ
sectionNo: 5
content: มาตรา ๕ ให้คณะกรรมการมีหน้าที่ดังต่อไปนี้ (๑) ดำเนินงานเกี่ยวกับการส่งเสริมสินค้าขาออก (๒) ตรวจสอบและควบคุมการส่งสินค้าขาออก (๓) แนะนำให้ใช้มาตรการใด ๆ ในอันที่จะส่งเสริมสินค้าขาออก หรือเกี่ยวกับมาตรฐานสินค้า
sectionNo: 6
content: มาตรา ๖ ในการปฏิบัติหน้าที่ตามมาตรา ๕ ให้กรรมการมีอำนาจดังต่อไปนี้ (๑) ให้กระทรวง ทบวง กรม หรือรัฐวิสาหกิจ ส่งสถิติและรายการต่าง ๆ ที่จำเป็นแก่การส่งเสริมสินค้าขาออกหรือที่เกี่ยวกับการปฏิบัติตามกฎหมายว่าด้วยมาตรฐานของสินค้าขาออก (๒) มีหนังสือเรียกบุคคลมาให้ถ้อยคำ หรือให้ส่งบัญชีเอกสารหรือวัตถุใด ๆ
sectionNo: 6
content: มาเพื่อประกอบการพิจารณา ให้ประธานกรรมการมีอำนาจมอบหมายให้เจ้าหน้าที่ของสำนักงาน ปฏิบัติการตามอำนาจในมาตรานี้ทั้งหมดหรือแต่ส่วนหนึ่งส่วนใดก็ได้ โดยทำเอกสารการมอบหมายให้ไว้ประจำตัวเจ้าหน้าที่ผู้ได้รับมอบหมายนั้น เจ้าหน้าที่ผู้ได้รับมอบหมายให้ปฏิบัติการตามความในวรรคก่อน
sectionNo: 6
content: ต้องแสดงเอกสารการมอบหมายนั้นเมื่อบุคคลซึ่งเกี่ยวข้องร้องขอ
sectionNo: 7
content: มาตรา ๗ กรรมการหรือที่ปรึกษาซึ่งนายกรัฐมนตรีแต่งตั้งอยู่ในตำแหน่งคราวละสองปี กรรมการหรือที่ปรึกษาซึ่งพ้นจากตำแหน่งอาจได้รับการแต่งตั้งอีกได้
sectionNo: 8
content: มาตรา ๘ นอกจากการพ้นจากตำแหน่งตามวาระตามมาตรา ๗ กรรมการหรือที่ปรึกษาพ้นจากตำแหน่ง เมื่อ (๑) ตาย (๒) ลาออก (๓) เป็นบุคคลล้มละลาย (๔) เป็นบุคคลไร้ความสามารถหรือเสมือนไร้ความสามารถ (๕) ได้รับโทษจำคุกโดยคำพิพากษาถึงที่สุดให้จำคุก เว้นแต่คดีความผิดที่เป็นลหุโทษหรือความผิดอันได้กระทำโดยประมาท
sectionNo: 8
content: เมื่อกรรมการหรือที่ปรึกษาพ้นจากตำแหน่งก่อนวาระ นายกรัฐมนตรีอาจแต่งตั้งผู้อื่นแทนได้ กรรมการหรือที่ปรึกษาผู้ได้รับแต่งตั้งตามความในวรรคก่อน อยู่ในตำแหน่งตามวาระเท่าผู้ที่ตนแทน
sectionNo: 9
content: มาตรา ๙ ในการประชุมของคณะกรรมการ ถ้าประธานกรรมการไม่มาประชุมหรือไม่อยู่ในที่ประชุม ให้คณะกรรมการเลือกกรรมการคนหนึ่งเป็นประธานในที่ประชุม
sectionNo: 10
content: มาตรา ๑๐ การประชุมทุกคราวต้องมีกรรมการมาประชุมไม่ต่ำกว่ากึ่งจำนวนของกรรมการทั้งหมดจึงจะเป็นองค์ประชุม การวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 11
content: มาตรา ๑๑ คณะกรรมการจะตั้งอนุกรรมการเพื่อพิจารณาหรือปฏิบัติการอย่างหนึ่งอย่างใดตามที่คณะกรรมการมอบหมายก็ได้
sectionNo: 12
content: มาตรา ๑๒ ให้มีสำนักงานคณะกรรมการส่งเสริมสินค้าขาออก โดยจัดตั้งขึ้นตามกฎหมายว่าด้วยการจัดระเบียบราชการสำนักนายกรัฐมนตรี มีหน้าที่ดำเนินกิจการให้เป็นไปตามมติของคณะกรรมการและปฏิบัติงานธุรการอื่น ๆ
sectionNo: 13
content: มาตรา ๑๓ ผู้ใด ไม่มาให้ถ้อยคำหรือส่งบัญชีเอกสารหรือวัตถุใด ๆ ที่เรียกให้มาหรือให้ส่งตามมาตรา ๖ (๒) ต้องระวางโทษจำคุกไม่เกินหนึ่งเดือน หรือปรับไม่เกินสองพันบาท หรือทั้งจำทั้งปรับ
sectionNo: 14
content: มาตรา ๑๔ ห้ามมิให้กรรมการหรือเจ้าหน้าที่ผู้ได้รับมอบหมายจากประธานกรรมการตามมาตรา ๖ เปิดเผยข้อความหรือตัวเลขหรือสถิติใด ๆ ที่ได้มาเนื่องจากการปฏิบัติการตามอำนาจหน้าที่ ในประการที่อาจเกิดความเสียหายแก่ผู้หนึ่งผู้ใด เว้นแต่เป็นการเปิดเผยตามหน้าที่ราชการ หรือเพื่อประโยชน์แก่การสอบสวนหรือพิจารณาคดี
sectionNo: 14
content: ผู้ใดกระทำการฝ่าฝืนความในวรรคก่อน ต้องระวางโทษจำคุกไม่เกินหกเดือน หรือปรับไม่เกินห้าร้อยบาท หรือทั้งจำทั้งปรับ
sectionNo: 15
content: มาตรา ๑๕ ให้นายกรัฐมนตรีรักษาการตามพระราชบัญญัตินี้
content: ผู้รับสนองพระบรมราชโองการ พลเอก ถ. กิตติขจร รองนายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่การส่งสินค้าขาออกเป็นกิจการสำคัญอย่างหนึ่ง ซึ่งรัฐจะต้องจัดให้เป็นไปโดยมีประสิทธิภาพเป็นที่เชื่อถือและไว้วางใจจากต่างประเทศ จึงสมควรจัดให้มีคณะกรรมการขึ้นคณะหนึ่ง มีอำนาจหน้าที่เกี่ยวกับการส่งเสริมสินค้าขาออก
content: และมาตรฐานสินค้าเพื่อให้ได้ผลสมบูรณ์ตามความมุ่งหมายดังกล่าวแล้ว
content: มาตรา ๖ ทวิ การส่งหนังสือเรียกตามมาตรา ๖(๒) ให้ส่งโดยทางไปรษณีย์ลงทะเบียน หรือให้เจ้าหน้าที่ของสำนักงานนำไปส่ง ณภูมิลำเนาหรือสำนักงานของบุคคลซึ่งระบุไว้ในหนังสือเรียกในเวลากลางวันระหว่างพระอาทิตย์ขึ้นและพระอาทิตย์ตกก็ได้
content: ถ้าบุคคลซึ่งระบุไว้ในหนังสือเรียกปฏิเสธไม่ยอมรับหนังสือเรียกโดยปราศจากเหตุอันชอบด้วยกฎหมายเจ้าหน้าที่ของสำนักงานชอบที่จะขอให้พนักงานเจ้าหน้าที่ฝ่ายปกครองหรือเจ้าพนักงานตำรวจไปด้วยเพื่อเป็นพยานและถ้าบุคคลนั้นยังคงปฏิเสธไม่ยอมรับอยู่อีก ก็ให้วางหนังสือเรียกไว้ ณ ที่นั้น
content: ถ้าเจ้าหน้าที่ของสำนักงานไม่พบบุคคลซึ่งระบุไว้ในหนังสือเรียกณ ภูมิลำเนา หรือสำนักงานของบุคคลนั้น จะส่งให้แก่บุคคลใดที่มีอายุเกินยี่สิบปีซึ่งอยู่หรือทำงานในบ้านเรือนหรือสำนักงานที่ปรากฏว่าเป็นของบุคคลซึ่งระบุไว้ในหนังสือเรียกนั้นก็ได้ ถ้าไม่พบบุคคลใด
content: หรือพบแต่ไม่มีบุคคลใดยอมรับไว้แทนแต่มีเหตุอันควรเชื่อว่าบุคคลซึ่งระบุไว้ในหนังสือเรียกยังอยู่ ณ ที่นั้นแต่มีเจตนาหลีกเลี่ยงไม่ยอมรับ ให้ปิดหนังสือเรียกไว้ในที่แลเห็นได้ง่าย ณภูมิลำเนา หรือสำนักงานนั้น เมื่อเจ้าหน้าที่ของสำนักงานได้ปฏิบัติการตามวิธีการดังกล่าวในวรรคสองวรรคสาม
content: หรือวรรคสี่แล้วให้ถือว่าบุคคลซึ่งระบุไว้ในหนังสือเรียกได้รับหนังสือเรียกนั้นแล้ว
sectionNo: ฉบับที่ 2
content: พระราชบัญญัติส่งเสริมสินค้าขาออก (ฉบับที่ ๒) พ.ศ. ๒๕๐๙
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากสำนักงานคณะกรรมการส่งเสริมสินค้าขาออกได้มีการติดต่อประสานงานกับกรเศรษฐกิจกระทรวงการต่างประเทศ ซึ่งมีอำนาจหน้าที่เกี่ยวกับเศรษฐกิจและการค้าระหว่างประเทศ
content: สมควรให้อธิบดีกรมเศรษฐกิจเป็นที่ปรึกษาของคณะกรรมการส่งเสริมสินค้าขาออกด้วยอีกผู้หนึ่ง และเพื่อแก้ไขข้อขัดข้องบางประการเกี่ยวกับการส่งหนังสือเรียกบุคคลตามมาตรา ๖ (๒) แห่งพระราชบัญญัติส่งเสริมสินค้าขาออก พ.ศ. ๒๕๐๓ จึงสมควรตราพระราชบัญญัติฉบับนี้ขึ้น